
H O T Ă R Â R E  Nr.54
din data de 27 mai 2021

Privind aprobarea modificării și completării acordului de asociere între Municipiul Oradea,  Comuna Biharia și Asociația de Dezvoltare Intercomunitară Zona Metropolitană Oradea 

Având în vedere Referatul de aprobare nr.1981/25.05.2021 prezentat de primarul comunei Biharia, în calitate de inițiator, precum şi Raportul de specialitate nr.1982/25.05.2021 întocmit de aparatul de specialitate al primarului comunei Biharia, cu privire la aprobarea modificării și completării acordului de asociere între Municipiul Oradea,  Comuna Biharia și Asociația de Dezvoltare Intercomunitară Zona Metropolitană Oradea,   
Ținând cont de avizul comisiilor de specialitate ale Consiliului local al comunei Biharia,
Luând în considerare prevederile art.89 alin.(8) și alin.(15) din O.U.G. nr. 57/2019 privind Codul administrativ, cu modificările și completările ulterioare,
Ținând seama de prevederile art. 5, art. 15 și art. 35  din Legea nr. 273/2006 privind finanțele publice locale, cu modificările și completările ulterioare,
În temeiul prevederilor art. 129  alin.(2) lit. e) și alin. (9) lit.c) al aceluiași articol, art. 139 și art.196 alin.(1) lit.a) din O.U.G. nr. 57/2019 privind Codul administrativ, cu modificările și completările ulterioare,

Cu __13___ voturi “pentru”, _____ “împotrivă”, _____ “abţinere” ale consilierilor locali din numărul total de 13 consilieri locali în funcţie,    
 CONSILIUL  LOCAL  AL  COMUNEI  BIHARIA

ADOPTĂ PREZENTA HOTĂRÂRE :

Art.1. Se aprobă modificarea acordului de asociere între Municipiul Oradea,  Comuna Biharia și Asociația de Dezvoltare Intercomunitară Zona Metropolitană Oradea, conform actului aditional cuprins în anexa la prezenta hotărâre.

Art.2. Cu ducerea la îndeplinire a prezentei hotărâri se încredinţează  Primarul Comunei Biharia.

Art.3. Prezenta hotărâre se comunică cu:

· Instituţia Prefectului - Judeţul Bihor

· Primarul comunei Biharia
· Primarul municipiului Oradea

· Asociația de Dezvoltare Intercomunitară Zona Metropolitană Oradea
PREŞEDINTE DE ŞEDINŢĂ  
          
                    CONTRASEMNEAZĂ

                 NAGY REKA                                              SECRETAR GENERAL







        
Bianca CSIDRE
Act aditional nr. 1 la 

ACORDUL DE ASOCIERE

pentru realizarea obiectivului de investiții:

“CENTURA OCOLITOARE A LOCALITĂȚII BIHARIA”

I. PĂRȚI SEMNATARE

Art.1.
1. MUNICIPIUL ORADEA cu sediul în Piața Unirii, nr. 1, reprezentată de dl.  FLORIN BIRTA încalitate de primar;
2. COMUNA BIHARIA cu sediul în Biharia, str. Cetății nr. 12,  reprezentat de dl. ZOLTAN  SZILAGYI în calitate de primar;
3. ASOCIAȚIA DE DEZVOLTARE INTERCOMUNITARĂ ZONA METROPOLITANĂ ORADEA (A.D.I. ZMO), cu sediul în Piața Unirii, nr. 1, camera 134, reprezentată de dna. MOȚOC LETIȚIA , încalitate de director general.
Au convenit modificarea Acordului de asociere, după cum urmează:

II.  Art. 4 litera c) se modifică și va avea următorul conținut:
c)    Prin exceptie, în baza dispozițiilor art. 5 art. 15, art. 35 și art. 36 din Legea nr. 273/2006 privind finanțele publice locale, în cazul în care comuna Biharia se va confrunta cu dificultăți financiare/lipsa de disponibilități se vor aloca  sume din fondul de rezervă bugetară la dispoziția consiliului local al Municipiului Oradea pentru:

-contravaloarea lucrărilor de execuție a construcției precum și ulterior rambursarea altor cheltuieli specifice, associate acestui obiectiv de investitie, dupa caz, suplimentar față de cele estimate inițial și în funcție de soluția tehnică finală (ex. taxe avize, studii etc.)
III. Art. 5 litera c) se modifică și va avea următorul conținut:
c) Suportă si transferă din bugetul propriu:

- contravaloarea lucrărilor de execuție a construcției precum și a altor cheltuieli specifice, associate obiectivului de investitie, dupa caz, suplimentar față de cele estimate inițial și în funcție de soluția tehnică finală (ex. taxe avize, studii etc.)

Art. 6 litera a se modifică prin introducerea literei a¹) care  va avea următorul conținut:

a¹) întocmește documentația necesară pentru realizarea proiectului tehnic de execuţie și servicii de asistență tehnică din partea proiectantului; 

Art. 15 litera b) se modifică și va avea următorul conținut:

b) Prin rezilierea de plin drept, fără punerea în întârziere a debitorului,  invocată de una din părți în caz de neîndeplinire sau de îndeplinire defectuoasă a obligațiilor asumate de celelalte părți. Rezilierea operează de plin drept numai în cazul neîndeplinirii/îndeplinirii defectuoase de către membrii implicati a obligațiilor prevăzute la:

· art. 4 litera c) în cazul municipiului Oradea;

· art. 5 litera a)- e) în cazul comunei Biharia;

· art. 6 literele a), a¹) și b) în cazul A.D.I. Zona Metropolitană Oradea.

Prezentul acord a fost încheiat azi ………/………/2021, în 3 exemplare, câte unul pentru fiecare  parte.

1. MUNICIPIUL ORADEA

Reprezentant legal: 
FLORIN BIRTA - primar

Semnatură:

Ștampilă:

2. COMUNA BIHARIA

Reprezentant legal: 
ZOLTAN  SZILAGYI– primar

Semnatură:

Ștampilă:

3. A.D.I. ZONA METROPOLITANĂ ORADEA

Reprezentant legal: 
MOȚOC LETIȚIA– director ADI ZMO

Semnatură:

Ștampilă:

